NEDFi IN CYCLONE REMAL AVANGA MIZORAM A CHHIAT TAWKTE TAN CSR FUND ATANGIN NUAI 25 AN PE,"753/2024-2025 Aizawl the 11th June, 2024: North Eastern Development Finance Corporation Ltd. (NEDFi) chuan an CSR fund atangin tunhnaia Cyclone Remal avanga Mizoram a chhiatna tawkte tan tanpuina atan Mizoram NGO pakhat ‘Mission Foundation Movement’ hnenah cheng nuai 25 an hlan. He hun hi Chief Minister Office ah hman niin, Mizoram Chief Minister Pu Lalduhoma chuan Rs. 25 lakh Cheque hi Mission Foundation Movement te hnenah a hlan a ni. Chief Minister chuan hetiang zat Mizoramin tanpuina a dawn theihna tura hmalatu NEDFi CMD Pu PVSLN Murty hnenah lawmthu a sawi a. Pu Ashim Kumar Das, General Manager, NEDFi chuan NEDFi-in Mizorama Entrepreneur-te hmasawnna tura theihtawp an lo chhuah tawh dante tarlangin, CSR fund atanga Sesawng khuaa changel kawr hmanga thilsiam an zirtir chungchangte pawh a sawi a ni. Mission Foundation Movement Project  Coordinator Pu Caleba Lalnunpuia, chuan lawmthu sawiin tanpuina an dawn chu dik leh  felfai taka an hman tur thu kalkhawmte a hrilh a ni. He hunah hian NEDFi atangin Pi Catherine Vanlaldampuii, AGM, Pu Lalhruaizela Fanai,  Aizawl Branch Manager leh Pi Lalthasangi, Manager - Aizawl Branch te pawh an tel a. Pu Lalhruaizela Fanai chuan NEDFi chuan Entrepreneurs te tan loan interest rate hniam tak kum khat a 7% a pungin an pek thin thu a sawi a, Loan te atanga loan lian tak tak pawh an pek thin thu a sawi bakah, Mizoram a entrepreneurs te chuan loan an rulh that thute a sawi bawk a ni. He tanpuina inhlannaah hunah hian Agriculture Minister Pu PC Vanlalruata bakah Dr. Lorrain Lalpekliana Chinzah, MLA Adviser to Chief Minister (Health & Family Welfare, Agriculture), Pi R. Lalrodingi, OSD to Chief Minister leh Pu Jonathan Lalremruata, OSD to Chief Minister ten Chief Minister an tawiawm a ni. Attachment Loading attachment...",Dated: 11 th Jun 24 3:43 PM,https://dipr.mizoram.gov.in/post/nedfi-in-cyclone-remal-avanga-mizoram-a-chhiat-tawkte-tan-csr-fund-atangin-nuai-25-an-pe